**НУУЦ ХАДГАЛАХ ГЭРЭЭ**

20…. оны ... сарын ...-ны өдөр № Улаанбаатар хот

 Нууц хадгалах, хамгаалах тухай /цаашид “Гэрээ” гэх/-г нэг талаас "..............." ХХК, түүнийг төлөөлж .......................... /цаашид “Ажил олгогч” гэх/ , нөгөө талаас ............................ регистрийн дугаартай........................... овогтой..........................................,

/цаашид “ажилтан” гэх/ нар нь МУ-ын Иргэний хууль, Байгууллагын нууцийн тухай хууль, Хувь хүний нууцын тухай хууль болон бусад холбогдох хууль тогтоомжийг үндэслэн, харилцан тохиролцож дараах нөхцөлөөр байгуулав.

 **НЭГ.ЕРӨНХИЙ НӨХЦӨЛ**

* 1. Энэхүү гэрээ нь ................... ХХК-ийн мэдээллийг хадгалах, ажил хэргийн нэр хүнд болон хууль ёсны ашиг сонирхлыг хамгаалах зорилготой.
	2. Ажилтан нь энэхүү гэрээнд заасан үйл ажиллагааны болон бусад нууцад хамаарах мэдээ, мэдээлэл, баримт бичгийг хадгалах, хамгаалах, нөгөө талын албан ёсны бичгийн зөвшөөрөлгүйгээр бусдад задруулахгүй, ашиглуулахгүй байх, нууцад хамаарах мэдээ мэдээлэлд хүрэх арга замыг хувь хүн болон хуулийн этгээдэд санаатай болон санаандгүй байдлаар задруулахгүй байх үүрийг хугацаагүй хүлээнэ.

**ХОЁР. АЖИЛ ОЛГОГЧИЙН ЭРХ, ҮҮРЭГ**

2.1. Ажил олгогч нь дараахь үүргийг хүлээнэ:
           2.1.1. Гэрээ болон хуулинд зааснаас бусад асуудлаар ажилтны ашиг сонирхлыг хөндсөн аливаа үйлдэл хийхгүй байх.

 2.1.2    Ажил олгогч нь эрхэлж буй ажиллагааныхаа дагуу олж мэдсэн ажилтны хувь хүний нууцыг компаний нууцын адил хадгалж хамгаална.
2.2  Ажил олгогч нь дараахь эрх эдэлнэ:
           2.2.1.  Ажилтнаас энэхүү гэрээгээр хүлээсэн үүргээ биелүүлэхийг шаардах.
           2.2.2. Ажилтны энэхүү гэрээгээр хүлээсэн үүргээ биелүүлээгүйгээс ажил олгогчид учирсан материаллаг болон материаллаг бус хохирол учруулсан бол хохирлыг төлүүлэх, шаардан нэхэмжлэх, энэ тухай гомдолоо шүүхэд гаргах.

**ГУРАВ. АЖИЛТАНЫ ЭРХ, ҮҮРЭГ**

3.1 Ажилтан дараахь үүргийг хүлээнэ:

 3.1.1. Ажилтан компанид гэрээгээр ажиллах хугацаандаа ажил үүргийн шаардлагаар эзэмшиж ашиглаж байгаа баримт бичиг, мэдээлэл, материал, программ хангамж, түншүүдийн нэр, хаяг, ажил олгогч түүний салбар нэгжүүдийн бизнесийн үйл ажиллагаатай холбоотой бүх төрлийн мэдээлэл, ашиг орлогын хэмжээ, шатахууны нөөцийн хэмжээ, үнэ, импорт, экспортын хэмжээ, төрөл, төлбөр тооцоо, бусад үзүүлэлтийн талаархи нууцыг ямар нэгэн байдлаар алдахаас урьдчилан сэргийлэх бүх арга хэмжээг авна.
          3.1.2. Ажилтны цалингийн хэмжээ, ажлын байрны тодорхойлолт, ажил үүргийн хуваарь, ажлын гүйцэтгэл, төсөв, төсөл, төлөвлөгөө, ажлын хэрэгжилт, үр дүн зэрэг нь компаний нууцад хамаарах тул бусдад задруулахгүй байх үүрэгтэй.
           3.1.3 Энэхүү гэрээ дуусгавар болсон буюу цуцлагдсанаас хойш хоёр жилийн хугацаанд ажилтан нь ажил, үүргийн дагуу олж мэдсэн ажил олгогчийн бизнес үйл ажиллагааны нууц аливаа мэдээллийг хувийн сонирхолд ашиглах, бусдад дамжуулах, тараах, хэвлэн нийтлэх, нийтэд ил болгохыг хатуу хориглоно.

3.2 Ажилтан нь дараахь эрх эдэлнэ:
           3.2.1. Ажил олгогчтой тохиролцсоны үндсэн дээр харилцан ашигтай хамтран ажиллах.
           3.2.2. Хувийн нууцыг нь ажил олгогч ямар нэгэн байдлаар задруулж нэр төр, сэтгэл санааны хохирол учруулсан тохиолдолд ажил олгогчоос үүссэн хохирлоо арилгуулахаар шаардах эрхтэй.
           3.2.3. Хуулиар тогтоосон нууцыг ажил олгогч өөрөө бусдад задруулсан гэж үзвэл ажилтан энэ тухай гомдлоо шүүхэд гаргах эрхтэй.
 **ДӨРӨВ. ХАРИУЦЛАГА**
4.1 Энэ гэрээнд заасан нууц хадгалах үүргээ Ажилтан нь санаатайгаар буюу санамсаргүйгээр зөрчсөний улмаас харилцан материаллаг болон материаллаг бус хохирол учруулбал Монгол улсын холбогдох хууль тогтоомжийн дагуу тухайн зөрчлийн үр дагаварыг бүрэн хариуцах бөгөөд учруулсан хохирлоо бүрэн барагдуулна.

**ТАВ. МАРГААНЫГ ШИЙДВЭРЛЭХ**

5.1.Хэрэв маргаантай асуудлаар Талууд тохиролцоонд хүрч чадахгүй тохиолдолд аливаа маргаантай асуудлыг ҮНДЭСНИЙ БА ОЛОН УЛСЫН АРИЛЖААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална.

 **ЗУРГАА. БУСАД ЗҮЙЛ**

6.1. Энэхүү гэрээг 2 хувь ижил үйлдэж Талууд тус бүр нэг хувийг хадгална.
6.2. Энэ гэрээгээр зохицуулагдаагүй харилцаа нь Монгол улсын холбогдох хууль тогтоомжоор зохицуулагдана.
6.3. Энэхүү гэрээнд Талууд гарын үсэг зурж, баталгаажуулснаар хүчин төгөлдөр болно.

**ГЭРЭЭ БАЙГУУЛСАН:**

|  |  |
| --- | --- |
| **Ажил олгогчийг төлөөлж:** **...............................................**Хаяг: Утас:  | **Ажилтан:****.....................................**Хаяг: Утас:  |